Iamuna

Iamūna (Hindice यमुना, yamunā, sed et जमुना, jamuna, dzhamuna) est flumen maximum in India. In Himalais, ex glaciario Iamunotri iugi Zaskar exoritur, per iuga humiliora ad meridiem vertens transit. et in planitiem egreditur. Per civitates Indiae Uttarakhandam, Uttaram Pradeśam, et Hariyāṇām fluit, et 1365 chm longitudinis est. Dellium Indiae caput et Agra urbs vetus ad Iamunam siti sunt, et Taj Mahal in ripa eius stat. In urbe Allahabado in Gangem effunditur. Eodem loco et flumen fabulosum Sarasvati cum Gange et Iamuna confluxisse dicitur. Notae Nexus externi